Propunere de REGULAMENT AL CONSILIULUI de stabilire a unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 și de abrogare a Regulamentului de punere în aplicare (UE) nr. 964/2013 al Comisiei /* COM/2013/0712 final - 2013/0339 (NLE) */





EXPUNERE DE MOTIVE 1. CONTEXTUL PROPUNERII Tratatul privind funcționarea Uniunii Europene (TFUE) prevede ca regulă fundamentală de reglementare a finanțării Uniunii că bugetul anual al Uniunii trebuie să respecte cadrul financiar multianual (CFM). Pentru a se garanta că sumele destinate finanțării politicii agricole comune (PAC) respectă subplafoanele anuale pentru cheltuielile legate de piață și plățile directe din cadrul rubricii 2, prevăzute în regulamentul care urmează să fie adoptat de Consiliu în conformitate cu articolul 312 alineatul (2) din Tratatul privind funcționarea Uniunii Europene, în Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori[1] a fost prevăzut un mecanism de disciplină financiară. În temeiul acestui mecanism, trebuie să se determine o ajustare a plăților directe atunci când previziunile pentru plățile directe și cheltuielile legate de piață, luând în considerare toate transferurile financiare între Fondul European de Garantare Agricolă (FEGA) și Fondul european agricol pentru dezvoltare rurală (FEADR), indică faptul că va fi depășit subplafonul anual de la rubrica 2 stabilit în cadrul financiar multianual. La întocmirea proiectului de buget 2014, estimările bugetare pentru plățile directe și cheltuielile legate de piață au arătat că, după efectuarea transferurilor financiare între FEGA și FEADR, era posibil să se depășească subplafonul de la rubrica 2 pentru exercițiul financiar 2014. În consecință, pentru a se respecta plafonul, ar trebui reduse plățile directe. Pe această bază, Comisia a prezentat o propunere de stabilire a ratei de ajustare a plăților directe pentru anul calendaristic 2013[2], care a trebuit să fie adoptată de Parlamentul European și de Consiliu până la 30 iunie 2013 în conformitate cu articolul 11 alineatul (1) din Regulamentul (CE) nr. 73/2009, astfel cum a fost modificat prin Regulamentul (UE) nr. 671/2012 al Parlamentului European și al Consiliului[3]. Cu toate acestea, Parlamentul European și Consiliul nu au stabilit rata respectivă până la 30 iunie 2013. Prin urmare, Comisia a stabilit rata în Regulamentul de punere în aplicare (UE) nr. 964/2013 al Comisiei ([4]), în conformitate cu articolul 18 alineatul (4) din Regulamentul (CE) nr. 1290/2005 al Consiliului privind finanțarea politicii agricole comune[5]. Articolul 18 alineatul (5) din Regulamentul (CE) nr. 1290/2005 oferă, de asemenea, Comisiei posibilitatea de a propune o adaptare a acestei rate pe baza noilor informații pe care le deține. Consiliul poate adapta rata de ajustare până la 1 decembrie 2013. Previziunile actualizate privind cheltuielile legate de piață și plățile directe din scrisoarea rectificativă la proiectul de buget 2014 arată necesitatea unui cuantum diferit pentru mecanismul de disciplină financiară. Prin urmare, este oportun să se propună adaptarea ratei de ajustare. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Prezenta propunere pune în aplicare normele prevăzute la articolul 11 din Regulamentul (CE) nr. 73/2009 al Consiliului și la articolul 18 din Regulamentul (CE) nr. 1290/2005 al Consiliului. Consultarea prealabilă cu părțile interesate și pregătirea unei evaluări a impactului nu au fost necesare. 3. ELEMENTELE JURIDICE ALE PROPUNERII Prezenta propunere modifică rata de ajustare, în temeiul disciplinei financiare, prevăzută la articolul 1 din Regulamentul de punere în aplicare (UE) nr. 964/2013 al Comisiei pentru anul calendaristic 2013. 4. IMPLICAȚIILE BUGETARE Calculul ratei de ajustare adaptate în temeiul disciplinei financiare face parte din procesul de pregătire a scrisorii rectificative la proiectul de buget 2014, în scopul respectării plafonului net al FEGA, și anume subplafonul cheltuieli legate de piață și plăți directe de la rubrica 2 pentru exercițiul financiar 2014, după efectuarea transferurilor financiare între FEGA și FEADR. Plafonul net al FEGA pentru exercițiul financiar 2014 se calculează pe baza acelorași principii ca și în Regulamentul de punere în aplicare (UE) nr. 964/2013 al Comisiei. Scrisoarea rectificativă nr. 2 la proiectul de buget 2014 include o sumă pentru rezerva pentru situații de criză în sectorul agricol (424,5 milioane EUR). În scrisoarea rectificativă, estimarea creditelor bugetare pentru ajutoare directe și cheltuieli legate de piață arată necesitatea de a reduce cu 902,9 milioane EUR plățile directe care pot fi acordate agricultorilor în anul calendaristic 2013, în comparație cu 1 471,4 milioane EUR prevăzute în proiectul de buget. Rata de ajustare adaptată necesară pentru a respecta plafonul este de 2,453658 % Aceasta a fost calculată conform aceleiași metode ca și în Regulamentul de punere în aplicare (UE) nr. 964/2013 al Comisiei. Aplicarea acestei rate de ajustare va duce la reducerea cuantumului plăților directe pentru liniile bugetare privind cheltuielile aferente cererilor de ajutor depuse de agricultori pentru anul calendaristic 2013 (exercițiul financiar 2014). 2013/0339 (NLE) Propunere de REGULAMENT AL CONSILIULUI de stabilire a unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 și de abrogare a Regulamentului de punere în aplicare (UE) nr. 964/2013 al Comisiei CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[6], în special articolul 18 alineatele (4) și (5), având în vedere propunerea Comisiei Europene, întrucât: (1) La 25 martie 2013, Comisia a adoptat o propunere de regulament al Parlamentului European și al Consiliului privind stabilirea unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013[7]. Parlamentul European și Consiliul nu au stabilit această ajustare până la data de 30 iunie, astfel cum se prevede la articolul 11 alineatul (2) din Regulamentul (CE) nr. 73/2009 al Consiliului[8]. Prin urmare, în conformitate cu articolul 18 alineatul (4) din Regulamentul (CE) nr. 1290/2005, Comisia a stabilit ajustarea în Regulamentul de punere în aplicare (UE) nr. 964/2013 al Comisiei([9]). (2) Previziunile pentru plățile directe și cheltuielile legate de piață din scrisoarea rectificativă nr. 2 a Comisiei la proiectul de buget 2014 arată necesitatea de a adapta cuantumul mecanismului de disciplină financiară care a fost luat în considerare în proiectul de buget 2014. Scrisoarea rectificativă nr. 2 la proiectul de buget 2014 a fost elaborată ținând seama de un cuantum al disciplinei financiare de 902,9 milioane EUR, incluzând o sumă pentru rezerva pentru situații de criză în sectorul agricol. Rata de ajustare a plăților directe stabilită în Regulamentul de punere în aplicare (UE) nr. 964/2013 ar trebui, prin urmare, să fie adaptată în conformitate cu articolul 18 alineatul (5) din Regulamentul (CE) nr. 1290/2005. (3) Ca regulă generală, agricultorii care depun o cerere de ajutor pentru plăți directe pentru un an calendaristic (N) primesc sumele aferente într-o anumită perioadă de plată care ține de exercițiul financiar (N+1). Cu toate acestea, în anumite limite, statele membre au posibilitatea de a efectua cu întârziere plățile către agricultori dincolo de respectiva perioadă de plată, fără nicio limită de timp, astfel încât plățile efectuate cu întârziere pot fi incluse într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu trebuie să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se garanta tratamentul egal al agricultorilor, este necesar să se prevadă că rata de ajustare ar trebui să se aplice numai plăților pentru care s-au depus cereri de ajutor în anul calendaristic pentru care se aplică disciplina financiară, independent de momentul în care sunt efectuate plățile către agricultori. (4) În acordul politic privind reforma politicii agricole comune din 26 iunie 2013, s-a decis că disciplina financiară se va aplica plăților directe cu o valoare mai mare de 2 000 EUR. Mai mult, s-a stabilit de comun acord și că rambursarea creditelor neutilizate (dacă există) la sfârșitul exercițiului financiar se plătește agricultorilor care fac obiectul disciplinei financiare în anul următor. În vederea asigurării coerenței, este oportună stabilirea unui prag identic de-a lungul anilor. Disciplina financiară ar trebui aplicată în mod similar pentru anul calendaristic 2013 pentru a fi în concordanță cu ceea ce s-a convenit să se aplice în viitor; prin urmare, este necesar să se prevadă aplicarea unei rate de ajustare doar pentru sumele de peste 2 000 EUR. (5) La articolul 11 alineatul (3) din Regulamentul (CE) nr. 73/2009 se prevede că, în perspectiva aplicării calendarului pentru creșteri prevăzut la articolul 121 din respectivul regulament la toate plățile directe acordate în noile state membre în sensul articolului 2 litera (g) din regulament, disciplina financiară nu se aplică noilor state membre până la începerea anului calendaristic pentru care nivelul plăților directe aplicabil în noile state membre este cel puțin egal cu nivelul plăților similare aplicabil la momentul respectiv în statele membre altele decât noile state membre. Deoarece plățile directe continuă să facă obiectul aplicării calendarului pentru creșteri în anul calendaristic 2013 în Bulgaria și România, rata de ajustare care urmează să fie stabilită prin prezentul regulament nu ar trebui să se aplice plăților către agricultorii din aceste state membre. (6) Regulamentul (CE) nr. 73/2009 a fost adaptat prin Actul de aderare a Croației. Întrucât Croația face obiectul aplicării calendarului pentru creșteri prevăzut la articolul 121 din Regulamentul (CE) nr. 73/2009 în anul calendaristic 2013, rata de ajustare care urmează să fie stabilită prin prezentul regulament nu ar trebui să se aplice plăților către agricultorii din Croația. (7) Pentru a garanta faptul că rata adaptată se aplică de la data prevăzută de Regulamentul (CE) nr. 73/2009 în momentul în care ar trebui să înceapă efectuarea plăților către agricultori, prezentul regulament ar trebui să se aplice de la 1 decembrie 2013. (8) Noua rată de ajustare ar trebui să fie luată în considerare pentru calcularea întregii sume care urmează să fie acordată unui agricultor pentru o cerere de ajutor depusă pentru anul calendaristic 2013. Din motive de claritate, Regulamentul de punere în aplicare (UE) nr. 964/2013 ar trebui, prin urmare, să fie abrogat, ADOPTĂ PREZENTUL REGULAMENT: Articolul 1 1. Se reduce cu 2,453658 % valoarea plăților directe, în sensul articolului 2 litera (d) din Regulamentul (CE) nr. 73/2009, de peste 2 000 EUR care trebuie acordate unui agricultor pentru o cerere de ajutor depusă pentru anul calendaristic 2013. 2. Reducerea prevăzută la alineatul (1) nu se aplică în Bulgaria, România și Croația. Articolul 2 Regulamentul de punere în aplicare (UE) nr. 964/2013[10] se abrogă. Articolul 3 Prezentul regulament intră în vigoare în a [șaptea] zi de la data publicării în Jurnalul Oficial al Uniunii Europene. Se aplică de la 1 decembrie 2013. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu Președintele FIȘĂ FINANCIARĂ || FS/13/ 6.15.2013.1 || DATA: 26.9.2013 1. || RUBRICA BUGETARĂ: A se vedea mai jos previziunile bugetare după ajustare (fosta modulare) și disciplina financiară pentru fiecare post: 05 03 01 01 (SPU) 05 03 01 02 (SPUS) 05 03 01 03 (Plăți separate pentru zahăr) 05 03 01 04 (Plăți separate pentru fructe și legume) 05 03 01 05 (Sprijin specific articolul 68 — Ajutoare decuplate) 05 03 01 06 (Plăți separate pentru fructe de tip bacă) 05 03 02 06 (Prime pentru vacile de alăptare) 05 03 02 07 ( Prime naționale suplimentare pentru vacile de alăptare) 05 03 02 13 (Prime pentru ovine și caprine) 05 03 02 14 (Prime suplimentare pentru ovine și caprine) 05 03 02 28 (Ajutor pentru viermii de mătase) 05 03 02 39 (Sumă suplimentară pentru producătorii de sfeclă și trestie de zahăr) 05 03 02 40 (Ajutor pe suprafață pentru bumbac) 05 03 02 44 (Sprijin specific, articolul 68 – ajutoare cuplate) 05 03 02 50 (POSEI – Programe de sprijin ale Uniunii Europene) 05 03 02 52 (POSEI – Insulele din Marea Egee) 05 03 10 Rezerva pentru situații de criză în agricultură || CREDITE: în milioane EUR 30 083 7 382 277 12 487 11 902 49 23 7 0,5 21 239 1089 407 18 424,5 2. || TITLU: Propunere de REGULAMENT AL CONSILIULUI de modificare a Regulamentului de punere în aplicare (UE) nr. 964/2013 privind stabilirea unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 3. || TEMEIUL JURIDIC: Articolul 18 alineatele (4) și (5) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune. 4. || OBIECTIVE: Prezentul proiect de regulament adaptează rata de ajustare în temeiul disciplinei financiare care trebuie să fie aplicată plăților directe ce urmează să fie acordate agricultorilor pentru cererile de ajutor depuse pentru anul calendaristic 2013 pe baza noilor informații disponibile. 5. || IMPLICAȚIILE FINANCIARE || PERIOADĂ DE 12 LUNI (milioane EUR) || EXERCIȚIUL FINANCIAR CURENT 2013 (milioane EUR) || EXERCIȚIUL FINANCIAR URMĂTOR 2014 (milioane EUR) 5,0 || CHELTUIELI - DIN BUGETUL UE (RESTITUIRI/INTERVENȚII) - AUTORITĂȚI NAȚIONALE - ALTELE || -902,9 + 424,5 || nu se aplică || -902,9 + 424,5 5,1 || VENITURI - RESURSE PROPRII ALE UE (TAXE/TAXE VAMALE) - NAȚIONALE || || || || || 2015 || 2016 || 2017 || 2018 5.0.1 || CHELTUIELI ESTIMATE || || || || 5.1.1 || VENITURI ESTIMATE || || || || 5,2 || METODĂ DE CALCUL: A se vedea observațiile 6,0 || POATE FI FINANȚAT PROIECTUL DIN CREDITELE INCLUSE ÎN CAPITOLUL RELEVANT DIN BUGETUL CURENT? || nu se aplică 6,1 || POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI CURENT? || nu se aplică 6,2 || ESTE NECESAR UN BUGET SUPLIMENTAR? || NU 6,3 || ESTE NECESAR SĂ SE INCLUDĂ CREDITE ÎN BUGETELE VIITOARE? || NU OBSERVAȚII: Calculul ratei adaptate în temeiul disciplinei financiare face parte din procesul de pregătire a scrisorii rectificative la proiectul de buget 2014, în scopul respectării plafonului net al FEGA, și anume subplafonul cheltuieli legate de piață și plăți directe de la rubrica 2 pentru exercițiul financiar 2014, după efectuarea transferurilor financiare între FEGA și FEADR. Plafonul net al FEGA pentru exercițiul financiar 2014 se calculează pe baza acelorași principii ca și în Regulamentul de punere în aplicare (UE) nr. 964/2013 al Comisiei. În scrisoarea rectificativă, estimarea creditelor bugetare pentru ajutoare directe și cheltuieli legate de piață arată necesitatea de a reduce cu 902,9 milioane EUR plățile directe care pot fi acordate agricultorilor în anul calendaristic 2013, în comparație cu 1 471,4 milioane EUR prevăzute în proiectul de buget. Acest cuantum include o sumă pentru rezerva pentru situații de criză în sectorul agricol (424,5 milioane EUR). Rata de ajustare adaptată necesară pentru a respecta plafonul este de 2,453658 %. Aceasta a fost calculată conform aceleiași metode utilizate în Regulamentul de punere în aplicare (UE) nr. 964/2013 al Comisiei, și anume luând în considerare că se aplică doar la sumele care depășesc 2 000 EUR și nu se aplică în Bulgaria, România și Croația, țări care fac obiectul unei etape de introducere progresivă în anul calendaristic 2013. Sumele estimate ale disciplinei financiare pentru fiecare post bugetar sunt următoarele (în milioane EUR): 05 03 01 01 (SPU) || 717,1 05 03 01 02 (SPUS) || 103,2 05 03 01 03 (Plăți separate pentru zahăr) || 5,8 05 03 01 04 (Plăți separate pentru fructe și legume) || 0,2 05 03 01 05 (Sprijin specific articolul 68 — Ajutoare decuplate) || 11,5 05 03 01 06 (Plăți separate pentru fructe de tip bacă) || 0,2 05 03 02 06 (Prime pentru vacile de alăptare) || 22,2 05 03 02 07 ( Prime naționale suplimentare pentru vacile de alăptare) || 1,3 05 03 02 13 (Prime pentru ovine și caprine) || 0,3 05 03 02 14 (Prime suplimentare pentru ovine și caprine) || 0,1 05 03 02 28 (Ajutor pentru viermii de mătase) || 0,0 05 03 02 39 (Sumă suplimentară pentru producătorii de sfeclă și trestie de zahăr) || 0,6 05 03 02 40 (Ajutor pe suprafață pentru bumbac) || 6,2 05 03 02 44 (Sprijin specific, articolul 68 – ajutoare cuplate) || 25,2 05 03 02 50 (POSEI – Programe de sprijin ale Uniunii Europene) || 8,7 05 03 02 52 (POSEI – Insulele din Marea Egee) || 0,3 || Regulamentul are implicații bugetare, în sensul că estimările creditelor bugetare pentru plățile directe (înainte de luarea în considerare a disciplinei financiare) au fost reduse cu valorile indicate mai sus în urma aplicării ratei de ajustare adaptate introduse de prezenta propunere. Prin urmare, creditele solicitate pentru capitolul 05 03 (ajutoare directe), după cum se indică la punctul 1 al prezentei fișe financiare pentru posturile bugetare care fac obiectul disciplinei financiare, asigură respectarea plafonului net al FEGA pentru exercițiul financiar 2014 și suma necesară pentru instituirea rezervei pentru situații de criză. [1] JO L 30, 31.1.2009, p. 16. [2] COM(2013) 159 final. [3] JO L 204, 31.7.2012, p. 11. [4] Regulamentul de punere în aplicare (UE) nr. 964/2013 privind stabilirea unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 (JO L 268, 10.10.2013, p.5). [5] JO L 277, 21.10.2005, p. 1. [6] JO L 209, 11.8.2005, p. 1. [7] COM(2013) 159 final. [8] Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (JO L 30, 31.1.2009, p. 16). [9] Regulamentul de punere în aplicare (UE) nr. 964/2013 al Comisiei privind stabilirea unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 (JO L 268, 10.10.2013, p.5). [10] Regulamentul de punere în aplicare (UE) nr. 964/2013 al Comisiei privind stabilirea unei rate de ajustare a plăților directe prevăzute de Regulamentul (CE) nr. 73/2009 pentru anul calendaristic 2013 (JO L 268, 10.10.2013, p.5).